**IZRADA KURIKULUMA ČISTE GRADSKE MOBILNOSTI ZA SVEUČILIŠTE U KOPRIVNICI**

**CIVITAS DYN@MO, MJERA K 1.4.**

1. CILJEVI MJERE K 1.4.

Glavni ciljevi mjere su sljedeći:

* Podići razinu svijesti o važnosti čiste gradske mobilnosti u gradu i široj regiji
* Planirati sveučilišni program planiranja čiste gradske mobilnosti
* Uspostaviti prekograničnu suradnju i učenje između partnerskih gradova u projektu i drugih gradova
* Potaknuti izradu Planova održive gradske mobilnosti –SUMP u regiji

INOVATIVNOST

Novo sveučilište u Koprivnici biti će prva obrazovna ustanova u jugoistočnoj Europi koja će nuditi programe planiranja čiste gradske mobilnosti. Na taj način pružit će se mogućnost za obrazovanje nove generacije prometnih profesionalaca u ovoj zemljopisnoj regiji. Njihova stečena znanja o inovativnim tehnikama pomoći će u promjeni načina prometnog planiranja u EU i u drugim zemljama regije.

OPIS RADA

Planiranje i priprema:

* Uspostavljanje suradnje s partnerskim sveučilištima u Edinbourgu, Ljubljani, Zagrebu i regionalnom podružnicom sveučilišta Veszprem u Nagjkaniszi, Mađarska.
* Kratki pregled postojećih kurikuluma čiste gradske mobilnosti u ostalim odabranim EU članicama
* Identifikacija primjera najbolje prakse i analiza nedostataka

Primjena:

* Razvoj kurikuluma na engleskom jeziku- detaljni opis modula, strukture programa, ciljeva obrazovanja i metodologija procjene znanja- radi uspostavljanja programa koji je u potpunosti kompatibilan s europskim sustavom ocjena i Bolonjskim ugovorom, uz korištenje materijala izrađenih u Centru kompetencije za SUMP . Stvarni materijali za studente ( vježbe, studijska putovanja, bilješke za predavanja i slajdovi) nisu predmet ove mjere.
* Povratno mišljenje potencijalnih studenata i eksperata o predloženom programu, kao i eventualna modifikacija na osnovi tog mišljenja. Program će se testirati kroz intenzivni tečaj za potencijalne postdiplomske studente.
* Službeno prihvaćanje programa u skladu s hrvatskim sveučilišnim sustavom radi potpore Vlade ovom programu.

EVALUACIJA

Evaluacija će biti usmjerena na proces razvoja kurikuluma. Posebno vrijedan element u ovoj mjeri je suradnja između različitih ustanova koja će biti procijenjena kroz izradu njihovog zajedničkog radnog plana. Uspješnost Grada Koprivnice kao voditelja ove mjere biti će praćena tijekom cijelog procesa. Drugi važni element je mogućnost prijenosa znanja o ovoj mjeri. Važan dio evaluacije će se odnositi na pokusni tečaj koji će pružiti podatke za analizu utjecaja mjere.

DISEMINACIJA

Šira regija će biti uključena u diseminaciju budući da kurikulum treba privući student iz regije. Broj studenata koji će se uključiti u budući studij na koprivničkom sveučilištu i mladih profesionalaca zainteresiranih za planiranje održive mobilnosti biti će direktni indikator uspješnosti mjere.